ΠΕΡΙΕΧΟΜΕΝΑ
ΑΠΟΦΑΣΕΙΣ
Έγκριση έμμεσων τελών για τον λιμένα Ραφήνας,
αρμοδιότητας Οργανισμού Λιμένα Ραφήνας Α.Ε..
Τροποποίηση της διάρθρωσης της Διεύθυνσης
Ελέγχου και Εκκαθάρισης του Εθνικού Οργανισμού Παροχής Υπηρεσιών Υγείας (Ε.Ο.Π.Υ.Υ.).
Δημοσίευση της υπ’ αρ. 31/2022 απόφασης του
Δημοτικού Συμβουλίου του Δήμου Κερατσινίου - Δραπετσώνας «Μονοδρόμηση της οδού ΠΑ-
ΝΑΓΙΩΤΗ ΤΣΟΥΤΑΚΟΥ (Άρτης), από Μ. Ασίας έως
Καραολή και Δημητρίου».
ΑΠΟΦΑΣΕΙΣ
Αριθμ. 3122.3-2.2/27082/2024
(1)
Έγκριση έμμεσων τελών για τον λιμένα Ραφήνας,
αρμοδιότητας Οργανισμού Λιμένα Ραφήνας Α.Ε..
ΟΙ ΥΠΟΥΡΓΟΙ
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
Έχοντας υπόψη:
1. Τον ν. 2932/2001 «Ελεύθερη παροχή υπηρεσιών
στις θαλάσσιες ενδομεταφορές - Σύσταση Γενικής Γραμματείας Λιμένων και Λιμενικής Πολιτικής - Μετατροπή
Λιμενικών Ταμείων σε Ανώνυμες Εταιρείες και άλλες διατάξεις» (Α’ 145) και ιδίως τα άρθρα δέκατο έβδομο έως
και εικοστό δεύτερο.
2. Το π.δ. 70/2015 (Α’ 114) περί ανασύστασης του
Υπουργείου Ναυτιλίας και Αιγαίου και μετονομασίας
του σε Υπουργείο Ναυτιλίας και Νησιωτικής Πολιτικής.
3. Το π.δ. 142/2017 «Οργανισμός Υπουργείου Οικονομικών» (Α’ 181).
4. Το π.δ. 13/2018 «Οργανισμός Υπουργείου Ναυτιλίας
και Νησιωτικής Πολιτικής» (Α’ 26).
5. Το π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετονομα-
σία Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων προσωπικού
και εποπτευόμενων φορέων» (Α’ 130).
6. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
7. Το π.δ. 82/2023 «Μετονομασία Υπουργείου - Σύσταση και μετονομασία Γενικών Γραμματειών - Μετα-
φορά αρμοδιοτήτων, υπηρεσιακών μονάδων και θέσεων προσωπικού - Τροποποίηση και συμπλήρωση του
π.δ. 77/2023 (Α’ 130) - Μεταβατικές διατάξεις» (Α’ 139).
8. Το π.δ. 87/2023 «Διορισμός Υπουργού Ναυτιλίας και
Νησιωτικής Πολιτικής» (Α’ 151).
9. Το άρθρο 8 της υπ’ αρ. 3122.3-15/.71164/2021/
18-10-2021 κοινής υπουργικής απόφασης «Προσαρμογή της ελληνικής νομοθεσίας προς την Οδηγία (EE)
2019/883 του Ευρωπαϊκού Κοινοβουλίου και του Συμβουλίου της 17ης Απριλίου 2019 σχετικά με τις λιμενι-
κές εγκαταστάσεις παραλαβής για την παράδοση αποβλήτων από πλοία, για την τροποποίηση της Οδηγίας
2010/65/ΕΕ και την κατάργηση της Οδηγίας 2000/59/
ΕΚ» (Β’ 4790).
10. Την υπό στοιχεία 102916ΕΞ2023/10-07-2023 κοινή απόφαση του Πρωθυπουργού και του Υπουργού Οι-
κονομικών «Ανάθεση αρμοδιοτήτων στον Υφυπουργό
Οικονομικών Θεοχάρη Θεοχάρη» (Β’ 4441).
11. Την υπ’ αρ. 8.1/2024 (ΑΔΑ: 9ΘΣΒ469ΗΞ8-ΜΙΗ) απόφαση του Διοικητικού Συμβουλίου του Οργανισμού Λι-
μένα Ραφήνας (Ο.Λ. Ραφήνας Α.Ε.), η οποία διαβιβάστηκε
με το υπ’ αρ. 976/26-02-2024 έγγραφο του Οργανισμού
Λιμένα Ραφήνας Α.Ε. και την τεχνοοικονομική έκθεση
(μ.σ.).
12. To υπ’ αρ. 2814.2.3/18128/8-3-2024 εισηγητικό σημείωμα της ΥΝΑΝΠ/ΓΔΟΥ/ΔΙΠΡΟΠ Δ’.
13. Το γεγονός ότι από τις διατάξεις της παρούσας
απόφασης δεν προκαλούνται δημοσιονομικές συνέπειες
στον τακτικό προϋπολογισμό του Υπουργείου Ναυτιλίας
και Νησιωτικής Πολιτικής, αποφασίζουμε:
1. Την έγκριση των έμμεσων τελών παροχής υπηρεσιών παραλαβής και διαχείρισης υγρών και στερεών
αποβλήτων και καταλοίπων φορτίου των πλοίων τα
οποία καταπλέουν στη θαλάσσια περιοχή του λιμένα
Ραφήνας, αρμοδιότητας και ευθύνης του Οργανισμού
Λιμένα Ραφήνας Α.Ε. (Ο.Λ. Ρ. Α.Ε.), σύμφωνα με την υπ’ αρ.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
15 Απριλίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2244
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2244/15.04.2024
8.1/2024) (ΑΔΑ: 9ΘΣΒ469ΗΞ8-ΜΙΗ) απόφαση του Διοικητικού Συμβουλίου του Οργανισμού Λιμένα Ραφήνας
Α.Ε. (Ο.Λ. Ρ. Α.Ε.) και τις διατάξεις της υπ’ αρ. 3122.3-15/
71164/2021/18-10-2021 (Β’ 4790) κοινής υπουργικής
απόφασης.
2. Η έγκριση των έμμεσων τελών ισχύει για τα πλοία
που εμπίπτουν στις διατάξεις της υπ’  αρ. 3122.315/
71164/2021 (Β’ 4790) κοινής υπουργικής απόφασης.
3. Η έγκριση των έμμεσων τελών θα είναι αορίστου
ισχύος υπό την προϋπόθεση ότι το ύψος τους παραμένει
σταθερό.
4. Σε περίπτωση αναπροσαρμογής των ως άνω τελών,
με μέριμνα του οικείου φορέα διαχείρισης θα κατατίθεται στην αρμόδια Υπηρεσία σχετικό αίτημα έγκρισης της
αναπροσαρμογής τους.
5. Τα άμεσα τέλη καθορίζονται με μέριμνα του Οργανισμού Λιμένα Ραφήνας Α.Ε., τα οποία, με μέριμνα και με
ευθύνη του, θα πρέπει να είναι δίκαια, να καθορίζονται
με διαφάνεια, να μην εισάγουν διακρίσεις, και να αντιστοιχούν στο κόστος των εγκαταστάσεων και υπηρεσιών
που προσφέρονται και, κατά περίπτωση, χρησιμοποιούνται. Το ύψος των άμεσων τελών και η βάση υπολογι-
σμού τους θα πρέπει να κοινοποιούνται στους χρήστες
του λιμένα με μέριμνα και με ευθύνη του  Οργανισμού
Λιμένα Ραφήνας Α.Ε..
Η απόφαση αυτή να δημοσιευθεί στην Εφημερίδα της
Κυβερνήσεως.
Πειραιάς, 11 Απριλίου 2024
Οι Υπουργοί
Υφυπουργός
Εθνικής Οικονομίας
Ναυτιλίας
και Οικονομικών
και Νησιωτικής Πολιτικής
ΘΕΟΧΑΡΗΣ ΘΕΟΧΑΡΗΣ
ΧΡΗΣΤΟΣ ΣΤΥΛΙΑΝΙΔΗΣ
Ι
Αριθμ. απόφ. 78/947/4.4.2024
(2)
Τροποποίηση της διάρθρωσης της Διεύθυνσης
Ελέγχου και Εκκαθάρισης του Εθνικού Οργανισμού Παροχής Υπηρεσιών Υγείας (Ε.Ο.Π.Υ.Υ.).
ΤΟ ΔΙΟΙΚΗΤΙΚΟ ΣΥΜΒΟΥΛΙΟ
ΤΟΥ ΕΘΝΙΚΟΥ ΟΡΓΑΝΙΣΜΟΥ
ΠΑΡΟΧΗΣ ΥΠΗΡΕΣΙΩΝ ΥΓΕΙΑΣ (Ε.Ο.Π.Υ.Υ.)
Έχοντας υπόψη:
1. Τις διατάξεις:
α) Της περ. β’ της παρ. 2 του άρθρου 5 του ν. 3469/2006
«Εθνικό Τυπογραφείο, Εφημερίς της Κυβερνήσεως και
λοιπές διατάξεις» (Α’ 131),
β) των άρθρων 21, 22 και 23 του ν. 3918/2011 «Διαρθρωτικές αλλαγές στο σύστημα υγείας και άλλες διατά-
ξεις» (Α’ 31),
γ) του άρθρου  12 του ν.  4238/2014 «Πρωτοβάθμιο Εθνικό Δίκτυο Υγείας (Π.Ε.Δ.Υ.), αλλαγή σκοπού
Ε.Ο.Π.Υ.Υ. και λοιπές διατάξεις» (Α’ 38), στο οποίο προβλέπεται η διοικητική οργάνωση του Ε.Ο.Π.Υ.Υ. και
ιδίως της παρ. 6 αυτού, στην οποία προβλέπεται ότι
«μέχρι την έκδοση του προεδρικού διατάγματος του
Οργανισμού, το Δ.Σ. του Ε.Ο.Π.Υ.Υ., με αποφάσεις του,
κατανέμει τις αρμοδιότητες των Διευθύνσεων περαιτέρω, τοποθετεί και αναθέτει καθήκοντα στο υφιστάμενο
προσωπικό του»,
δ) του Κεφαλαίου Β του ν. 4737/2020 «Κύρωση της
από 24.9.2020 τροποποίησης της από 26.7.2018 Σύμβασης Δωρεάς μεταξύ του Ελληνικού Δημοσίου, του
Κοινωφελούς Ιδρύματος με την επωνυμία “Κοινωφελές
Ίδρυμα "ΑΛΕΞΑΝΔΡΟΣ Σ. ΩΝΑΣΗΣ" (ΑLEXANDER S.
ONASSIS PUBLIC BENEFIT FOUNDATION)”, που εδρεύει στο VADUZ του LIECHTENSTEIN, και του Ωνάσειου
Καρδιοχειρουργικού Κέντρου (Ν.Π.Ι.Δ.), επείγουσες
ρυθμίσεις για την αντιμετώπιση του κινδύνου διασποράς του κορωνοϊού COVID-19 και άλλες διατάξεις»
(Α’ 204),
ε) του Κεφαλαίου ΙΑ του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της
Οδηγίας (ΕΕ) 2016/2102 και της Οδηγίας (ΕΕ) 2019/1024)
Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ) 2018/1972) και άλλες διατάξεις»
(Α’ 184),
στ) του ν. 4931/2022 «Γιατρός για όλους, ισότιμη και
ποιοτική πρόσβαση στις υπηρεσίες του Εθνικού Οργανισμού Παροχής Υπηρεσιών Υγείας και στην Πρωτοβάθ-
μια Φροντίδα Υγείας και άλλες επείγουσες διατάξεις»
(Α’ 94).
2. Την υπό στοιχεία Γ4β/Γ.Π.οικ.35978/21.06.2022 απόφαση του Υπουργού Υγείας «Διορισμός Διοικήτριας στον
ΕΘΝΙΚΟ ΟΡΓΑΝΙΣΜΟ ΠΑΡΟΧΗΣ ΥΠΗΡΕΣΙΩΝ ΥΓΕΙΑΣ
(Ε.Ο.Π.Υ.Υ.)» (Υ.Ο.Δ.Δ. 512).
3. Την υπό στοιχεία Γ4β/15099/21-3-2023 απόφαση
του Υπουργού Υγείας «Συγκρότηση και ορισμός μελών
στο Διοικητικό Συμβούλιο του Εθνικού Οργανισμού
Παροχής Υπηρεσιών Υγείας (Ε.Ο.Π.Υ.Υ.) (Ν.Π.Δ.Δ.) - άρθρο 29 του ν. 4931/2022 (Α’ 94)» (Υ.Ο.Δ.Δ. 262).
4. Την υπ’ αρ. 806/804/09-12-2021 απόφαση του Διοικητικού Συμβουλίου (Δ.Σ.) του Ε.Ο.Π.Υ.Υ. «Διάρθρωση
των υπηρεσιών του Εθνικού Οργανισμού Παροχής Υπηρεσιών Υγείας (Ε.Ο.Π.Υ.Υ.)» (Β’ 6164).
5. Το υπό στοιχεία ΔΒ3/727/13-03-2024 έγγραφο της
Διεύθυνσης Στρατηγικού Σχεδιασμού, σχετικά με την
αναγκαιότητα σύστασης Τμήματος Προεγκρίσεων Γνωματεύσεων Παροχών Ε.Κ.Π.Υ., στο οποίο αποτυπώνεται
η σύμφωνη γνώμη της Διοικήτριας για τη σύστασή του,
καθώς και την υπαγωγή του στην Διεύθυνση Ελέγχου
και Εκκαθάρισης.
6. Το υπό στοιχεία ΔΑ1Γ/277/27-03-2024 έγγραφο της
Διεύθυνσης Οικονομικών, σχετικά με την εκτιμώμενη
δαπάνη που θα προκύψει από τη δημιουργία μίας οργανικής μονάδας επιπέδου Τμήματος.
7. Την ανάγκη για την εύρυθμη και αποδοτική λειτουργία των υπηρεσιών του Ε.Ο.Π.Υ.Υ. και το γεγονός ότι από
την εφαρμογή των διατάξεων της παρούσας προκαλείται
πρόσθετη δαπάνη σε βάρος του προϋπολογισμού του
Ε.Ο.Π.Υ.Υ., η οποία ανέρχεται στο ποσό των τεσσάρων χιλιάδων πεντακοσίων είκοσι τεσσάρων ευρώ (4.524,00 €)
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2244/15.04.2024
ετησίως και θα βαρύνει το ΚΑΕ 0238.00 «Επίδομα θέσης
ευθύνης».
8. Την υπό στοιχεία ΔΒ1Δ/57/οικ.8685/01-04-2024
έγγραφη εισήγηση της Διεύθυνσης Διοικητικής Υποστήριξης.
9. Tην προφορική εισήγηση της Προϊσταμένης της
ανωτέρω Διεύθυνσης.
10. Τη διεξαχθείσα ανταλλαγή απόψεων των μελών και
τη σύμφωνη γνώμη τους με την εισήγηση της υπηρεσίας,
αποφασίζει ομόφωνα:
Α. Την τροποποίηση της υπ’ αρ. 806/804/09-12-2021
απόφασης του Δ.Σ. του Ε.Ο.Π.Υ.Υ. «Διάρθρωση των υπηρεσιών του Εθνικού Οργανισμού Παροχής Υπηρεσιών
Υγείας (Ε.Ο.Π.Υ.Υ.)» (Β’ 6164), ως προς τη διάρθρωση και
την κατανομή αρμοδιοτήτων της Διεύθυνσης Ελέγχου
και Εκκαθάρισης, με τη σύσταση μίας οργανικής μονάδας επιπέδου Τμήματος, ως εξής:
Τμήμα Προεγκρίσεων Γνωματεύσεων Παροχών Ε.Κ.Π.Υ.
Ως εκ τούτου η Διεύθυνση Ελέγχου και Εκκαθάρισης
συγκροτείται από τα παρακάτω Τμήματα:
α) Τμήμα Ελέγχου και Εκκαθάρισης Π.Φ.Υ.
β) Τμήμα Ελέγχου και Εκκαθάρισης Δ.Φ.Υ.
γ) Τμήμα Κλινικού Ελέγχου.
δ) Τμήμα Ελέγχου και Εκκαθάρισης Παραστατικών
Δαπανών Περίθαλψης Εξωτερικού.
ε) Τμήμα Προεγκρίσεων Γνωματεύσεων Παροχών
Ε.Κ.Π.Υ.
Β. Οι αρμοδιότητες του Τμήματος Προεγκρίσεων Γνωματεύσεων Παροχών Ε.Κ.Π.Υ. είναι οι εξής:
1. H προέγκριση ηλεκτρονικών γνωματεύσεων παροχών που προβλέπονται στον Ενιαίο Κανονισμό Παροχών
Υγείας (Ε.Κ.Π.Υ.) του Ε.Ο.Π.Υ.Υ. σε πραγματικό χρόνο (real
time).
2. Η προέγκριση εκτέλεσης παραπεμπτικών συγκεκριμένων διαγνωστικών εξετάσεων, όπως ορίζονται κάθε
φορά είτε από αποφάσεις του Οργανισμού, είτε από
ισχύοντα διαγνωστικά θεραπευτικά πρωτόκολλα του
Υπουργείου Υγείας.
3. Ο σχεδιασμός και η υλοποίηση στα πληροφοριακά
συστήματα ηλεκτρονικών γνωματεύσεων, πρωτοκόλλων συνταγογράφησης για συγκεκριμένες κατηγορίες
υγειονομικού-ιατροτεχνολογικού υλικού, πρόσθετης
περίθαλψης και σκευασμάτων ειδικής διατροφής για
θεραπευτικούς σκοπούς, σε συνεργασία με επιστημονικές εταιρείες.
4. Η εισήγηση, σε συνεργασία με τη Διεύθυνση Στρατηγικού Σχεδιασμού, σχετικά με τον καθορισμό διαγνώ-
σεων ICD10, ιατρικών ειδικοτήτων συνταγογράφησης
γνωματεύσεων και λοιπών προϋποθέσεων χορήγησης
πρωτοβάθμιας περίθαλψης, ιατροτεχνολογικού υλικού και σκευασμάτων ειδικής διατροφής, όπως προ-
βλέπονται από τον Ενιαίο Κανονισμό Παροχών Υγείας
(Ε.Κ.Π.Υ.).
Η απόφαση αυτή να δημοσιευθεί στην Εφημερίδα της
Κυβερνήσεως.
Η Πρόεδρος κ.α.α.
Ο Αναπληρωτής Πρόεδρος
ΑΘΑΝΑΣΙΟΣ ΖΑΜΑΝΗΣ
Αριθμ. απόφ. 68
(3)
Δημοσίευση της υπ’ αρ. 31/2022 απόφασης του
Δημοτικού Συμβουλίου του Δήμου Κερατσινίου Δραπετσώνας «Μονοδρόμηση της οδού ΠΑΝΑ-
ΓΙΩΤΗ ΤΣΟΥΤΑΚΟΥ (Άρτης), από Μ. Ασίας έως Καραολή και Δημητρίου».
ΤΟ ΔΗΜΟΤΙΚΟ ΣΥΜΒΟΥΛΙΟ
ΤΟΥ ΔΗΜΟΥ ΚΕΡΑΤΣΙΝΙΟΥ - ΔΡΑΠΕΤΣΩΝΑΣ
Έχοντας υπόψη:
1. Την υπ’ αρ. 6/2022 απόφαση της Επιτροπής Ποιότητας Ζωής του Δήμου Κερατσινίου - Δραπετσώνας.
2. Την υπ’ αρ. 31/2022 απόφαση του Δημοτικού Συμβουλίου του Δήμου Κερατσινίου - Δραπετσώνας.
3. Την υπ’ αρ. 31561/12.04.2023 διαπιστωτική πράξη
του Γραμματέα της Αποκεντρωμένης Διοίκησης Αττικής.
4. Τις διατάξεις της παρ. 1 του άρθρου 73 και του άρθρου 74Α (όπως αυτό προστέθηκε με το άρθρο 9 του
ν. 5056/2023) του ν. 3852/2010 και της υπό στοιχεία
ΔΜΕΟ/Ο/Ο/3050/2013 (Β’ 2302) υπουργικής απόφασης.
5. Τις διατάξεις της παρ. 2 του άρθρου 79 και του άρθρου 84 του ν. 3463/2006.
6. Το άρθρο 52 του ν. 2696/1999 (Α’ 57) (Κ.Ο.Κ.), όπως
αντικαταστάθηκε με την παρ. 9 του άρθρου 48 του
ν. 4313/2014 (Α’ 261) και τροποποιήθηκε με το άρθρο 60
του ν. 5003/2022 (Α’ 230).
7. Το άρθρο 109 του ν. 2696/1999 (Α’ 57) περί δημοσίευσης αποφάσεων που εκδίδονται κατ’ εξουσιοδότηση
του Κώδικα Οδικής Κυκλοφορίας, στην Εφημερίδα της
Κυβερνήσεως.
8. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98),
το οποίο διατηρήθηκε σε ισχύ με την περ. 22 του άρθρου 119 του ν. 4622/2019 (Α’ 133).
9. Την υπ’  αρ. 31/2022 απόφαση του Δημοτικού
Συμβουλίου του Δήμου Κερατσινίου  - Δραπετσώνας, με τα συνημμένα της, τα οποία διαβιβάστηκαν
στην Αποκεντρωμένη Διοίκηση Αττικής, με το υπ’ αρ.
11403/25.02.2022 έγγραφο του Δήμου.
10. Το γεγονός ότι οι κατ’ εξουσιοδότηση των διατάξεων του Κώδικα Οδικής Κυκλοφορίας εκδιδόμενες
αποφάσεις, πλην εκείνων που εκδίδονται από τις Αστυνομικές Αρχές, δημοσιεύονται στην Εφημερίδα της Κυ-
βερνήσεως.
11. Το γεγονός ότι παρήλθε άπρακτη η αποκλειστική
προθεσμία του δεύτερου εδαφίου της παρ. 1 του άρθρου 52 του Κ.Ο.Κ., ήτοι του ενός (1) μηνός από την κοι-
νοποίηση της υπ’ αρ. 31/2022 απόφασης του Δημοτικού
Συμβουλίου του Δήμου Κερατσινίου - Δραπετσώνας,
στην Αποκεντρωμένη Διοίκηση Αττικής.
12. Το γεγονός ότι δεν προκαλείται δαπάνη, αποφασίζει:
Εγκρίνει:
Τη μονοδρόμηση της οδού Π. Τσουτάκου (Άρτης), (όπισθεν του Δημαρχιακού καταστήματος), για:
- Την εύρυθμη λειτουργία της παραπάνω οδού, καθώς
με την υφιστάμενη κατάσταση των δύο κατευθύνσεων,
παρουσιάζεται έντονο πρόβλημα στη διέλευση των οδηγών, επιπλέον και της στάθμευσης των οχημάτων και στις
δύο πλευρές της οδού Π. Τσουτάκου.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2244/15.04.2024
- Τη διευκόλυνση της εισόδου - εξόδου των οχημάτων
του Δήμου προς και από το υπόγειο γκαράζ, καθώς και
τις προσβάσεις και διελεύσεις των Α.Με.Α. μέσω των ραμπών στα πεζοδρόμια της παραπάνω οδού.
Φορά - κατεύθυνσης της οδού Π. Τσουτάκου:
Από την Καραολή και Δημητρίου προς την οδό Μ. Ασίας.
Η απόφαση αυτή να δημοσιευθεί στην Εφημερίδα της
Κυβερνήσεως.
Κερατσίνι, 11 Απριλίου 2024
Ο Πρόεδρος
ΝΙΚΟΛΑΟΣ ΠΕΤΣΑΣ

[Source: 20240202244.pdf | Tokens: 12770]